Jonathan Majors

Jonathan Majors (* 7. september 1989 Lompoc, California) je americký herec. Populárny medzi filmovými štúdiami sa stal po svojom výkone v nezávislom filme The Last Black Man in San Francisco (2019). Potom získal hlavnú úlohu v seriály HBO Lovecraftova krajina (2020) a vedľajšiu úlohu v seriáli Loki na streamovacej platforme Disney+ (v rámci filmovej série Marvel Cinematic Universe), vďaka čomu získal aj úlohu hlavného záporáka vo filme Ant-Man a Wasp: Quantumania (2023).

 Detstvo a dospievanie 
Jonathan Majors sa narodil v meste Lompoc v Californii v roku 1989. Detstvo strávil spolu s rodinou na Vandenbergovej leteckej základni, keďže jeho otec bol pilot amerického letectva. Rodina sa ale časom rozpadla a Jonathan s matkou a súrodencami sa presťahovali. Neskôr vyrastal v Georgetowne v aglomerácií mesta Austin v Texase a neskôr v meste Cedar Hill v Dallase. V roku 2008 zmaturoval. Ako mladistvý sa dostal do mnohých problémových situácií: bol viackrát zatknutý za krádeže v obchodoch, dočasne bol vylúčený zo strednej školy kvôli bitke so spolužiakmi a počas zlej sociálnej situácie prespával v aute, zatiaľ čo mal v tom čase dve zamestnania.

Prijali ho na University of North Carolina School of the Arts, kde získal svoj bakalársky titul. Následne sa dostal na Yaleovu univerzitu, kde študoval drámu. Tam obdržal v roku 2016 titul Magister umenia.

 Kariéra 
Prvú úlohu získal ešte počas svojho štúdia na Yaleovej univerzite, a to v seriáli When We Rise stanice ABC. V seriáli stvárnil skutkčného gay aktivistu Kena Jonesa, s ktorým se počas svojej prípravy na rolu osobne stretol.

V tom istom roku získal aj prvú filmovú úlohu vo westerne Nepriatelia (2017). Následovali úlohy vo filmoch Mladý gangster (2018) alebo Out of Blue (2018).

Zlom v jeho kariére ale přišiel s premiérou nezávislého filmu Joea Talbota The Last Black Man in San Francisco (2019). Za svoj výkon bol Majors nominovaný na niekoľko cien kritikov. V tom istom roku boli uvedené ďalšie filmy, v ktorých hral: Stoka, V džungli a Captive State.

V roku 2020 hral vo filme Da 5 Bloods režiséra Spikea Leeho. Zároveň sa preslávil vďaka hlavnej úlohe v seriáli HBO Lovecraftova krajina. V septembri 2020 bol obsadený do úlohy záporáka Kanga Dobyvateľa v Marvel Cinematic Universe pre film Ant-Man a Wasp: Quantumania, ktorý vyšiel v roku 2023. Ešte predtým sa v rámci série MCU objavil, ako "He Who Remains" a Victor Timely (jeden z variantov Kanga Dobyvateľa) v seriály streamovacej služby Disney+ Loki. V roku 2021 bol na Netflixe uvedený western The Harder They Fall, v ktorom si zahral hlavnú úlohu. V roku 2023 sa objavil po boku Michael B. Jordana vo filme Creed III od režiséra Ryana Cooglera. V roku 2025 sa mal Majors vrátiť ako Kang Dobyvateľ v plánovanom filme Avengers: The Kang Dynasty, v ktorom mal byť hlavným záporákom. Film však nikdy nevznikol a Majors dostal výpoveď od spoločnosti Walt Disney a Marvel Studios kvôli obvineniu z fyzického napadnutia jeho bývalej partnerky. Taktiež bol vyhodený z produkcie plánovaného filmu o Dennisovi Rodmanovi s názvom 48 Hours in Las Vegas. V roku 2024 bolo oznámené, že si Majors zahrá v pripravovanom thrilleri s názvom Merciless, ktorý bude režírovať Martin Villeneuve, mladší brat režiséra Denisa Villeneuvea.

 Osobný život 
Jonathan Majors má jedno dieťa, dcéru. Je podporovateľom hnutia Black Lives Matter.

Dňa 25. Marca 2023 zavolal Majors na tiesňovú linku 911 a požiadal o lekársku pomoc. Herec tvrdil, že prišiel domov a našiel svoju bývalú partenrku Grace Jabbariovú v bezvedomí. Následne bol zatknutý a obvinení z fyzického napadnutia a obťažovania, ktoré vyplynulo z výpovede Jabbariovej. Jabbariová bola prevezená do nemocnice po tom čo utrpela poranenia hlavy a krku. Majors bol vyšetrovaný na slobode a 26. marca predvedený pred trestný súd v New Yorku. 29. novembra 2023 sa začal oficiálny súdny proces, pričom Majors tvrdil o sebe, že je nevinný a krivo obvinený. 5. decembra Jabbariová vypovedala na podporu tvrdenia obžaloby, že ju Majors napadol, a predložila súdu aj viaceré dôkazy. Dňa 18. decembra 2023 bol Majors uznaný vinným z jedného bodu obžaloby - fyzického napadnutia tretieho stupňa a obvinenia z obťažovania. Jeho rozsudok bol stanovený na 6. februára 2024. V plánovaný deň však bol vynesenie rozsudku odročené na 8. apríla 2024 po tom, čo Majorsovi právnici podali množstvo návrhov na odvolanie. Majors dostal podmienečný trest a nariadené navštevovanie intervenčného programu k domácemu násiliu v lehote 52 týždňov. 

 Iné projekty 

 Externé odkazy 



 Zdroj 

Kategória:Filmoví herci USA
Kategória:Televízni herci USA
Kategória:Absolventi Yale University

Kategória:Osobnosti USA afroamerického pôvodu
Kategória:Osobnosti z Kalifornie